ananddey/assamese-wiki-corpus huggingface dataset:
গুগল প্লে গেমচ্

গুগল প্লে গেমচ্ হৈছে গুগলৰদ্বাৰা উন্নয়ন কৰা এটা অনলাইন ভিডিঅ’ গেমিং সেৱা, যিটো Windows 10 আৰু 11, ক্ৰ'মবুক আৰু এণ্ড্ৰইড ডিভাইচৰ বাবে উপলব্ধ।

এণ্ড্ৰইডত গুগল প্লে গেমচ্ ২০১৩ চনত আৰম্ভ কৰা হৈছিল। ইয়াত “ইনষ্টেণ্ট প্লে” গেম, গেমাৰ প্ৰ’ফাইল, সংৰক্ষিত গেম আৰু এচিভমেণ্টৰ সুবিধা আছে, যিবোৰে XP দি লেভেল বৃদ্ধি কৰে। বৰ্তমান সৰ্বাধিক লেভেল হৈছে ৯৯। PCৰ বাবে গুগল প্লে গেমচ বেটা সংস্কৰণ ২০২১ চনত আৰম্ভ কৰা হৈছিল, য’ত Windows আৰু ক্ৰ'মবুকৰ বাবে অপ্টিমাইজ কৰা নিৰ্বাচিত এণ্ড্ৰইড গেমসমূহ উপলব্ধ। ব্যৱহাৰকাৰীৰ গেমাৰ প্ৰ’ফাইল PC আৰু ম'বাইল দুয়োতে স্বয়ংক্ৰিয়ভাৱে ছিংক হয়। গুগল প্লে গেমচ্‌ৰ অধিকাংশ সুবিধা ব্যৱহাৰ কৰিবলৈ এটা গুগল একাউণ্টৰ প্ৰয়োজন হয়।

ইতিহাস

Google Play Games এমুলেটৰ সেৱা প্ৰথমবাৰৰ বাবে Google I/O ২০১৩ ডেভেলপাৰ সম্মেলনত পৰিচয় কৰোৱা হৈছিল, আৰু Androidৰ বাবে স্বতন্ত্ৰ Google Play Games মোবাইল এপ ২৪ জুলাই ২০১৩ত মুকলি কৰা হৈছিল। The Vergeৰ Andrew Websterএ ইয়াক Apple Inc.ৰ iOS ব্যৱস্থাৰ বাবে থকা Game ৰ সৈতে তুলনা কৰিছিল। কাষ্টম গেমাৰ ID, অন্তৰ্ভুক্ত গেমসমূহ, আৰু গেম সন্ধানৰ বাবে এটা আৰ্কেড।

Google Play Games আৰম্ভ হোৱাৰ পিছত Clash of Clans আৰু Clash Royaleৰ দৰে জনপ্ৰিয় মোবাইল গেমসমূহো ইয়াৰ কেটেলগত যোগ কৰা হয়।

ৰিয়েল-টাইম আৰু টাৰ্ণ-ভিত্তিক মাল্টিপ্লেয়াৰ সেৱাসমূহ ১৬ ছেপ্টেম্বৰ ২০১৯ৰপৰা বাতিল কৰা হয় আৰু এই APIসমূহৰ সহায় ৩১ মাৰ্চ ২০২০ত সম্পূৰ্ণৰূপে বন্ধ কৰা হয়।

PCৰ বাবে Google Play Games

৯ ডিচেম্বৰ ২০২১ত The Game Awards অনুষ্ঠানত Googleএ ঘোষণা কৰে যে PCৰ বাবে Google Play Games বেটা ২০২২ৰ আৰম্ভণিতে মুকলি কৰা হ’ব।

এই সেৱা ব্যৱহাৰ কৰিবলৈ Windows 10 বা তাৰ ওপৰৰ অপাৰেটিং ছিষ্টেম, ইণ্টিগ্ৰেটেড গ্ৰাফিক্স কাৰ্ড আৰু কোৱাড-কোৰ CPU প্ৰয়োজন।

২০২২–২০২৩ চনত Google Play Games on PC বেটা পৰ্যায়ক্ৰমে এছিয়া, আমেৰিকা, ইউৰোপ আৰু আন বহু দেশত মুকলি কৰা হয়।

তথ্যসূত্ৰ

বাহ্যিক সংযোগ

PCৰ বাবে Google Play Games

শ্ৰেণী:গুগল
অহ্ পেকু

মায়া পৌৰাণিক কাহিনীত অহ্ পেকু (pek-ku) আছিল বজ্ৰপাতৰ দেৱতা।

অহ্ পেকু পাহাৰৰ শিখৰত বাস কৰিছিল আৰু ধুমুহাৰ সময়ত ডাৱৰৰ ওপৰলৈ উঠি বজ্ৰপাতৰ সৃষ্টি কৰিছিল।

তথ্যসূত্ৰ

শ্ৰেণী:মায়া সভ্যতা
শ্ৰেণী:দেৱ-দেৱী
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
কাশ্মীৰী কাগজ

কাশ্মীৰী কাগজ হ’ল কাশ্মীৰৰ এক প্ৰকাৰৰ হস্তনিৰ্মিত কাগজ। ১৫ শতিকাত প্ৰৱৰ্তন কৰা এই কাগজ ইয়াৰ বগা ৰং, মিহি গঠন আৰু পূৰ্ণতাৰ বাবে বিখ্যাত আছিল; যিবোৰ বৈশিষ্ট্য কাগজ তৈয়াৰ কৰা মেচিন আৱিষ্কাৰ হোৱাৰ আগতে দুৰ্লভ আছিল।

ইতিহাস

১৫ শতিকাত কাশ্মীৰ চুলতানিৰ শাসনকালত চুলতান জয়নুল আবেদিনে ঘৰুৱা কাগজ উদ্যোগ প্ৰতিষ্ঠা কৰিবলৈ সমৰকন্দৰ কাগজ নিৰ্মাতাসকলক 'জাগিৰ' প্ৰদান কৰিছিল। উত্তৰ-পশ্চিম দক্ষিণ এছিয়াৰ অন্যান্য কাগজ নিৰ্মাতা বা 'কাগজী'সকলে মৰ্যাদা লাভৰ বাবে শিয়ালকোটৰ কাগজীসকলৰ দৰে নিজকে কাশ্মীৰী কাগজ নিৰ্মাণৰ বংশধৰ বুলি দাবী কৰিছিল। কাগজীসকলৰ বেছিভাগেই আছিল মুছলমান, কাৰণ হিন্দুসকলৰ মাজত কানি-কাপোৰ বা জাবৰ-জোথৰ গোটোৱাটো (rag-picking) নিষিদ্ধ আছিল। ১৯ শতিকাৰ ভিতৰত জেল উদ্যোগত নিৰ্মিত কাগজ, আমদানি কৰা কাগজ আৰু যন্ত্ৰীকৰণৰ উত্থানৰ ফলত সমগ্ৰ ভাৰতীয় উপমহাদেশৰ কাগজীসকলে তীব্ৰ প্ৰতিযোগিতাৰ সন্মুখীন হ’বলগীয়া হৈছিল।

২০ শতিকাৰ স্বদেশী আন্দোলনৰ সময়ত কাশ্মীৰী কাগজে কিছু পুনৰুজ্জীৱন লাভ কৰিছিল যদিও বৰ্তমান ই এটা অতি সৰু বা বিশেষ শ্ৰেণীৰ উদ্যোগ হিচাপেহে বৰ্তি আছে।

উৎপাদন

কাশ্মীৰী কাগজ কানি-কাপোৰ আৰু ভাং গছৰ (hemp) আঁহৰ পৰা তৈয়াৰী কাগজ। কেতিয়াবা প্ৰকৃত ভাংতকৈ সূতলিৰ (Sunn hemp) আঁহ অধিক পছন্দ কৰা হৈছিল। ইয়াৰ আঁহবোৰ খুন্দি, খাৰত তিয়াই পচাই লোৱা হয় আৰু তাৰ পিছত ৰ’দত শুকুৱাই মণ্ড তৈয়াৰ কৰা হয়। এই মণ্ডবোৰ পানীত গুলি দুটা তৰপত চালনীৰে (deckle) ছেকি লোৱা হয় আৰু তাৰ পিছত শুকুৱাবলৈ দেৱালত লগাই দিয়া হয়। শুকান কাগজবোৰত 'চাইজিং' (sizing) নামৰ এক তিনিটা পৰ্যায়ৰ প্ৰক্ৰিয়া চলোৱা হয়: প্ৰথমে কাগজখন ঘঁহি মিহি কৰা হয়; দ্বিতীয়তে তাত চাউলৰ গুড়ি সানি দিয়া হয়; আৰু শেষত কাগজৰ উপৰিভাগ নিমজ কৰিবলৈ ঘঁহি পলিচ কৰা হয়। উচ্চমানৰ আৰু অধিক চিকচিকিয়া কাগজ পাবলৈ এই চাইজিং প্ৰক্ৰিয়াটো কেইবাবাৰো পুনৰাবৃত্তি কৰা হয়।

তথ্যসূত্ৰ

শ্ৰেণী:কলা সামগ্ৰী
শ্যাম কুমাৰী খান

শ্যাম কুমাৰী খান জন্ম: নেহৰু (; ২০ অক্টোবৰ ১৯০৪ – ৯ জুন ১৯৮০) এগৰাকী ভাৰতীয় অধিবক্তা, স্বাধীনতা সংগ্ৰামী, ৰাজনীতিবিদ আৰু সমাজকৰ্মী। ১৯৬৩ চনৰ পৰা ১৯৬৮ চনলৈ তেওঁ ৰাজ্যসভাৰ সদস্য আছিল।

কৰ্মজীৱন

খানে এলাহাবাদ বিশ্ববিদ্যালয়ত অধ্যয়ন কৰিছিল আৰু ১৯২৪–২৮ চনত এলাহাবাদ বিশ্ববিদ্যালয় ছাত্ৰসংঘৰ সম্পাদিকা, উপ-সভানেত্ৰী আৰু সভানেত্ৰী হোৱা প্ৰথম মহিলা। পেছাত এগৰাকী অধিবক্তা খানে ১৯৩২ চনত ব্ৰিটিছ সাম্ৰাজ্যক উফৰাই পেলোৱাৰ প্ৰচেষ্টা চলোৱাৰ বাবে কাৰাগাৰত বন্দী হৈ থকা লেখক আৰু স্বাধীনতা সংগ্ৰামী যশপালৰ বিচাৰৰ সময়ত তেওঁৰ পক্ষ লয়। ১৯৩২ চনত তেওঁ খিলাফত আন্দোলন আৰু আইন অমান্য আন্দোলনত যোগদান কৰে আৰু কমলা নেহৰুৰ সৈতে মহিলা স্বাধীনতা সংগ্ৰামীসকলৰ নেতৃত্ব দিয়ে। মাতৃ উমা নেহৰুৰ সৈতে লৱণ সত্যাগ্ৰহৰ সময়ত তেওঁ অন্যতম বিশিষ্ট মহিলা নেত্ৰী আছিল।

তথ্য সংগ্ৰহ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ স্বাধীনতা সংগ্ৰামী
কমলা কে কাপুৰ

কমলা কে কাপুৰ (; জন্ম: ২৭ জুলাই ১৯৪৮) এগৰাকী ভাৰতীয়-আমেৰিকান নাট্যকাৰ, কবি আৰু লেখক। হিন্দু দেৱতা, শিখ গুৰু আৰু চুফী ৰহস্যবাদী ৰুমীক কেন্দ্ৰ কৰি গল্প, কিংবদন্তি আৰু মিথৰ সৃষ্টিশীল পুনৰলেখনৰ বাবে জনাজাত। লগতে ভাৰত আৰু আমেৰিকাত বহুতো সমালোচকৰ দ্বাৰা প্ৰশংসিত ইংৰাজী ভাষাত নাটকও প্ৰযোজনা কৰিছে।

কৰ্ম

গ্ৰন্থ

“এজ এ ফাউণ্টেইন ইন এ গাৰ্ডেন” (২০০৫) কাপুৰৰ পূৰ্ব স্বামী ড'নাল্ড ডিন পাৱেললৈ কৰা শ্ৰদ্ধাঞ্জলি, য’ত ৩১টাতকৈও অধিক কবিতা প্ৰকাশ কৰা হৈছে। “গণেশ গ'জ টু লাঞ্চ” (২০০৭) হৈছে ৰামায়ণ, মহাভাৰত আৰু পুৰাণ আদি বিভিন্ন পৌৰাণিক সম্পদৰ পৰা বিভিন্ন হিন্দু দেৱতাক কেন্দ্ৰ কৰি কাহিনীৰ সৃষ্টিশীল পুনৰ্লেখন।

২০১৫ চনৰ ২৬ জুলাইত চণ্ডীগড়ত কলা সমালোচক বি.এন. গোস্বামী আৰু নাট্যশিল্পী নীলম মানসিং চৌধুৰীয়ে “দ্য চিংগিং গুৰু” উন্মোচন কৰে। এই গ্ৰন্থখনত কাপুৰে জন্মসখীসকলৰ কাহিনীক নিজৰ কল্পনা আৰু হাস্যৰসৰ সৈতে মিশ্ৰণ কৰি প্ৰথম শিখ গুৰু গুৰু নানক দেৱৰ জীৱন আৰু যাত্ৰাৰ আখ্যান সৃষ্টি কৰিছে। “ইনটু দ্য গ্ৰেট হাৰ্ট” (২০১৮)ত দ্বিতীয় শিখ গুৰু অংগদ দেৱৰ জীৱন আৰু দুঃসাহসিক অভিযানৰ কাহিনী কোৱা হৈছে।

প্ৰসংগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় সাহিত্যিক
শ্ৰেণী:ভাৰতীয় মহিলা কবি
ফেং প' প'

ফেং প’ প’ হৈছে চীনা ধৰ্ম-গল্পত বতাহৰ দেৱী। তেওঁ ধুমুহা আৰু আৰ্দ্ৰতাৰ ওপৰত নিয়ন্ত্ৰণ কৰে। তেওঁক সাধাৰণতে "মহিলা বতাহ" বুলি কোৱা হয় আৰু জীৰ্ণ-শীৰ্ণ, বয়স্কা আৰু ক্ৰোণা ৰূপত দৰ্শন কৰা হয়। ফেং প’ প’ সাধাৰণতে বতাহৰ মাজেৰে এটি বাঘৰ পিঠিত আৰূঢ় হৈ যাত্ৰা কৰা অৱস্থাত দৰ্শিত হয়, যিয়ে সাহস আৰু বীৰত্বৰ প্ৰতীক হিচাপে গণ্য হয় আৰু চীন ধৰ্ম-গল্পত তেওঁৰ গুৰুত্ব সূচিত কৰে। বাঘটো শৰৎ ঋতুৰো প্ৰতীক, যিয়ে বয়সৰ ক্ৰোণা অৱস্থাৰ লগত জড়িত আৰু ফলত দেৱীগৰাকীৰ সৈতে সংযুক্ত।

ফেং প’ প’ সাধাৰণতে ফেং বো (বতাহৰ পুৰুষ দেৱতা)ৰ ঠাইত বিবেচিত হয়। কিছুমান কাহিনীত তেওঁ ফেই লিয়ানক পৰিৱৰ্তন কৰে, আৰু কিছুমান কাহিনীত তেওঁ লেইজিৰ বিবাহৰ সময়ত বজ্ৰ দেৱতাৰ কাৰ্য্যবোৰ পৰিচালনা কৰে।

শক্তি

ফেং প’ প’ নিজৰ কোলাত বতাহৰ এটা থলি লৈ বাঘৰ পিঠিত আৰূঢ় হয়। শান্ত দিনত তেওঁ বতাহবোৰ থলিৰ ভিতৰত ৰাখে, কিন্তু যেতিয়া তেওঁৰ মনোবৃত্তি বেয়া হয় বা থলিটো অতিপূৰ্ণ হয়, তেতিয়া তেওঁ সংগ্ৰহীত বতাহবোৰ মুকলি কৰি তীব্ৰ ধুমুহা সৃষ্টি কৰে।

জনপ্ৰিয় সংস্কৃতিত

Marvel Comics-ত ফেং প’ প’ৰ নামত এক সুপাৰহিৰ’ সৃষ্টি কৰা হৈছে।

তথ্যসূত্ৰ

শ্ৰেণী:চীনা দেৱী
অসমৰ তেল শোধনাগাৰ

বৰ্তমান অসমত চাৰিটা তেল শোধনাগাৰ আছে। ডিগবৈত ১৯০১ চনত অসম ৰে’লৱে আৰু ট্ৰেডিং কোম্পানীয়ে প্ৰথমটো শোধনাগাৰ স্থাপন কৰিছিল। ইয়াৰ পাছত ক্ৰমে ১৯৬২ চনত গুৱাহাটীৰ নুনমাটিত প্ৰথমটো ৰাজহুৱা খণ্ডত ৰোমানিয়াৰ সহায়ত ১৭.২৯ কোটি টকাত, ১৯৭৯ চনত ৪৪৫.১৫ কোটি টকাত বঙাইগাঁৱত আৰু ১৯৯৯ চনত ২৭২৪ কোটি টকাত নুমলীগড়ত ভাৰতীয় প্ৰযুক্তি বিদ্যাৰ আধাৰত প্ৰতিষ্ঠা কৰা হৈছিল। শোধনাগাৰসমূহৰ প্ৰডাক্টবোৰ হৈছে : এল পি জি (L P G), নেপথা , কেৰাচিন , ডিজেল Diesel, ফুৱেল অইল , এ টি এফ, গ্ৰীন ক’ক , কেলছাইড ক’ক, ছালফাৰ, লুব অইল, ছোলভেণ্ট ইত্যাদি। শোধনাগাৰটো বৰ্তমান ভাৰতীয় তেল নিগমৰ (Indian Oil Corporation Limited) অধীনত আছে।

বঙাইগাঁও তেল শোধনাগাৰ

অসমৰ তেল বিহাৰৰ বাৰাউনীলৈ নি শোধনাগাৰ পতাৰ প্ৰতিবাদত, অসমবাসীয়ে আন্দোলন কৰি অসমৰ তৃতীয়টো শোধনাগাৰ বঙাইগাঁৱত পাবলৈ সক্ষম হৈছিল। ১৯৬৯ চনৰ ৫ ডিচেম্বৰ তাৰিখে ভাৰত চৰকাৰে বঙাইগাঁও শোধনাগাৰ আৰু পেট্ৰ’ৰাসায়নিক প্ৰকল্প স্থাপন কৰিবলৈ লোৱাৰ কথা ঘোষণা কৰিছিল। ১৯৭২ চনৰ ১৯ জানুৱাৰী তাৰিখে ইয়াৰ আধাৰশিলা স্থাপন কৰা হৈছিল। বৰ্তমান ইয়াৰ নাম বঠাইগাঁও শোধনাগাৰ নাম দি ভাৰতীয় তেল নিগমৰ অধীনত চলি আছে। ইয়াৰ ক্ষমতা বৰ্তমানে ২.৩৫ যদিও ই ২.৭ মিলিয়ন মেট্ৰিক টন শোধন কৰিব পাৰে। বৰ্তমানে অৰ্থনৈতিক কাৰণবশঃত ইয়াৰ পেট্ৰ’ৰাসায়নিক শাখাটোৰ উৎপাদন বন্ধ হৈ আছে।

২০০৩-০৪ চনত কেন্দ্ৰীয় চৰকাৰে অন্ধ্ৰ প্ৰদেশৰ ৰাৱা (RAWA) তৈলক্ষেত্ৰৰ পৰা বঙাইগাঁও শোধনাগাৰলৈ ১.৫ মিলিয়ন মেট্ৰিক টন খাৰুৱা তেল আনিবলৈ সিদ্ধান্ত লৈছিল। খাৰুৱা তেল প্ৰথমতে ৮০০ কিঃমিঃ জাহাজেৰে হালদিয়ালৈ আনি, হালদিয়া বন্দৰৰ পৰা আই অ’ চিৰ পাইপ লাইনেৰে বাৰাইনীলৈ পাম্প কৰি আৰু শেষত বাৰাউনীৰ পৰা অইল ইণ্ডিয়াৰ পাইপ লাইনেৰে ওলোটাই কঢ়িয়াই বঙাইগাঁও শোধনাগাৰলৈ অনা হয়।

নুমলীগড় তেল শোধনাগাৰ

অসম আন্দোলনৰ পাছত হোৱা স্বাক্ষৰিত হোৱা চুক্তি অনুসাৰে চতুৰ্থটো ৩ মিলিয়ন মেট্ৰিক টন ক্ষমতাৰ শোধনাগাৰটো গোলাঘাট জিলাৰ নুমলীগড়ত স্থাপন কৰা হৈছিল। এই শোধনাগাৰটোৰ ১২.৩৪ শতাংশৰ অংশীদাৰ হৈছে অসম চৰকাৰ। ১৯৯৯ চনত ২৭২৪ কোটি টকাত নুমলীগড়ত ভাৰতীয় প্ৰযুক্তিৰ আধাৰত এই শোধনাগাৰটো মুকলি কৰা হৈছিল।

তথ্য সংগ্ৰহ

শ্ৰেণী:অসমৰ উদ্যোগ
১২ জুলাই

ঘটনাৱলী

১৮২৩ - ভাৰতত নিৰ্মিত প্ৰথমখন বাষ্পচালিত জাহাজ ডায়েনাই কলকাতা বন্দৰৰ পৰা যাত্ৰা আৰম্ভ কৰে।
১৯৭৯ - গ্ৰেট ব্ৰিটেইনৰ পৰা কিৰবিটিয়ে স্বাধীনতা লাভ কৰে।
১৯৮০ - SLV-3ৰ জৰিয়তে ভাৰতৰ কৃত্ৰিম উপগ্ৰহ ৰোহিনীৰ মহাকাশলৈ নিক্ষেপ কৰা হৈছিল।
১৯৯১ - ভাৰতৰ প্ৰথম উপ-প্ৰধান মন্ত্ৰী চৰ্দাৰ বল্লভ ভাই পেটেলক মৰণোত্তৰভাৱে ভাৰতৰত্ন সন্মান দিয়া হয়।
২০০২ - ভাৰতৰ ৰাষ্ট্ৰপতি পদৰ বাবে এ পি জে আব্দুল কালামলৈ সমাজবাৰ্দী পাৰ্টীয়ে সমৰ্থন আগবঢ়ায়।
২০০৪ - অসমৰ হোৱা প্ৰবল বানপানীৰ ফলত ২০০ তকৈও অধিক লোকৰ মৃত্যু হয়।
২০০৫ - সুদীৰ্ঘ পাঁচ বছৰ ধৰি চলা গোচৰৰ অন্তত অনুপ্ৰৱেশকাৰীক ৰক্ষণাবেক্ষণ দি অহা বিতৰ্কিত আৰু বৈষম্যমূলক আই এম ডি টি আইন উচ্চতম ন্যায়ালয়ৰ এক ৰায় যোগে বাতিল কৰা হয়।
২০১৫ - ছানিয়া মিৰ্জাই মাৰ্টিনা হিংগিছৰ সৈতে মহিলাৰ দ্বৈত শাখাৰ ৱিম্বিলডন খিতাপ দখল কৰি ৱিম্বিলডন বিজয়ী হোৱা প্ৰথম ভাৰতীয় হিচাপে পৰিগণিত হয়।

জন্ম

১০১ খ্ৰীষ্টপূৰ্ব - জুলিয়াছ চিজাৰ, ৰোমান সেনানায়ক।
১৮৫৪ - জৰ্জ ইষ্টমেন, ফট’গ্ৰাফিৰ ৰোল ফ্লিমৰ আৱিষ্কাৰক। তেখেতৰ আমেৰিকাত জন্ম হৈছিল।
১৮৬৩ - এলৰ্বাট কামেটে, যক্ষ্মা ৰোগৰ প্ৰতিষেধক চিটা আৱিষ্কাৰক। তেখেতে ফ্ৰান্সত জন্ম লাভ কৰিছিল।
১৯০১ - মুখতাৰ বেগম, পাকিস্তানী শাস্ত্ৰীয়, গজল গায়িকা আৰু অভিনেত্ৰী।
১৯০৪ - নেফটালি ৰিকাৰ্ড' ৰেইচ বাচ'লাট' (পাবলো নেৰুদা), ১৯৭১ চনৰ সাহিত্যৰ ন'বেল বিজয়ী, চিলিৰ (Chilean) কবি-কুটনীতিবিদ তথা ৰাজনেতা।
১৯৫৪ - সুলক্ষণা পণ্ডিত, ভাৰতীয় নেপথ্য কণ্ঠশিল্পী।
১৯৫৬ - গ্ৰেগ লিয়নাৰ্ড চেমেনজা, আমেৰিকান চিকিৎসক।
১৯৭৭ - ব্ৰ'ক লেছনাৰ, ইউ এফ চি (ইংঃ UFC) আৰু ডব্লিউ ডব্লিউ ইৰ (ইংঃ WWE) পেছাদাৰী মল্লযুজাৰু।
১৯৮২ - অচন্ত শৰৎ কমল, ভাৰতীয় পেছাদাৰী টেবুল টেনিছ খেলুৱৈ।
১৯৯১ - জেমছ ৰ'ড্ৰিগুয়েজ, কলম্বিয়াৰ ফুটবল খেলুৱৈ।
১৯৯৭ - মালালা ইউছুফজাই, পাকিস্তানৰ মহিলা শিক্ষাৰ সমাজকৰ্মী আৰু আটাইতকৈ কম বয়সীয়া শান্তিৰ ন'বেল বঁটা বিজয়াী (২০১৪)।

মৃত্যু

১৮৯৩ - কৰুণাভিৰাম বৰুৱা, অসমৰ প্ৰথম শিশু আলোচনী 'ল'ৰাবন্ধু'ৰ প্ৰতিষ্ঠাপক সম্পাদক।
১৯৯৯ - ৰাজেন্দ্ৰ কুমাৰ, হিন্দী চলচ্চিত্ৰ জগতৰ বিশিষ্ট অভিনেতা।

দিৱস

স্বাধীনতা দিৱস (কিৰিবাটি)।

বাহ্যিক সংযোগ

বিবিচি: এই দিনত

তথ্যসূত্ৰ
আইৱানোজ অডাফেন

আইৱানোছ অডাফেন নাইজেৰিয়াৰ এগৰাকী নাৰীবাদী লেখিকা৷ তেওঁ নাইজেৰিয়াৰ লাগোছত জন্মগ্ৰহণ কৰিছিল। ২০২২ চনত তেওঁৰ প্ৰথম উপন্যাস টুম'ৰ' আই বিকম এ ৱমেন আৰু ২০২৪ চনত দ্বিতীয়খন উপন্যাস উই ৱেৰ গাৰ্লছ ৱানছ প্ৰকাশিত হয়।

কৰ্মজীৱন

অডাফেন যুক্তৰাজ্যৰ এছ’চিয়েশ্যন অৱ চাৰ্টাৰ্ড চাৰ্টিফাইড একাউণ্টেণ্টছৰ তেওঁ এজন প্ৰমাণিত একাউণ্টেণ্ট। ২০১৫ চনত অক্সফৰ্ড বিশ্ববিদ্যালয়ৰ পৰা এম বি এ ডিগ্ৰী লাভ কৰে। স্নাতক হোৱাৰ পিছত তেওঁ বিভিন্ন উদ্যোগত পৰামৰ্শদাতা হিচাপে কাম কৰিছিল।তেওঁৰ চুটিগল্প ফেচছ ২০২০ চনৰ কমনৱেলথ চুটিগল্প বঁটাৰ বাবে লংলিষ্টত তালিকাভুক্ত হৈছিল।

২০২০ চনত তেওঁৰ প্ৰথম উপন্যাস টুম'ৰ' আই বিকম এ ৱমেন'-এ চাইমন এণ্ড শ্বুষ্টাৰ ইউ কেব্ৰিটল পেপাৰৰ সহযোগী কোম্পানী স্ক্ৰিবনাৰ ইউ কেয়ে তিনিখন কিতাপৰ চুক্তিত অধিগ্ৰহণ কৰে। ২০২২ চনত প্ৰকাশিত এই উপন্যাসখনে সমগ্ৰ নাইজেৰিয়া আৰু মহাদেশতে স্বীকৃতি লাভ কৰিছিল। ইয়াক ২০২২ চনৰ ব্ৰিটল পেপাৰৰ ১০০ খন উল্লেখযোগ্য আফ্ৰিকান উপন্যাসৰ ভিতৰত অন্যতম, অ'পেনকান্ট্ৰী মেগাজিনৰ ২০২২ চনৰ ৬০ খন উল্লেখযোগ্য কিতাপ আৰু ২০২২ চনৰ আফ্ৰ'ক্ৰিটিকৰ শীৰ্ষ ২৫ খন আফ্ৰিকান উপন্যাসৰ ভিতৰত অন্যতম হিচাপে তালিকাভুক্ত কৰা হৈছিল। ই শৈক্ষিক গৱেষণা পত্ৰৰ বিষয় হৈ আহিছে আৰু জাৰ্মানীৰ অট্টো-হান-জিমনেছিয়াম বেন্সবাৰ্গকে ধৰি বিদ্যালয়ত পঢ়োৱা হৈছে।

২০২২ চনত অডাফেনে আফ্ৰিকান মহিলাসকলৰ মহিলাৰ অধিকাৰ আৰু সৱলীকৰণৰ ক্ষেত্ৰত তেওঁলোকৰ দেশৰ কৃতিত্বৰ বিষয়ে গল্প সংকলন আই এম এডোনাত অৰিহণা যোগায়। সংকলনত ২০২০ চনত বিবিচি ৱৰ্ল্ড নিউজৰ কমলা ডুমৰ বঁটা লাভ কৰা ভিক্টোৰিয়া ৰুবাদিৰীকে ধৰি বিভিন্ন ধৰণৰ মহিলাৰ লেখা সন্নিবিষ্ট কৰা হৈছে যিসকলে নিজৰ ক্ষেত্ৰখনৰ অগ্ৰণী ভূমিকা পালন কৰিছে৷ তাৰ ভিতৰত বটছৱানাৰ প্ৰথম টেড ফেলো আৰু এলজিবিটি কৰ্মী কেটলেগো কে কোলানয়ানে-কেছুপিলে আদি৷

তেওঁৰ দ্বিতীয়খন উপন্যাস We Were Girls Once ২০২৪ চনৰ ২৫ এপ্ৰিলত প্ৰকাশ পায়।ইচেল আলোচনীয়ে ইয়াক "চোকা, অলংকৃত আৰু অক্ষমাশীল" বুলি বৰ্ণনা কৰিছে আৰু উকামাকা অলিছাকৱেই কয় যে "এই ধৰণৰ ম্লান প্ৰতিফলনক আলোড়িত কৰিবলৈ এজন মনোযোগী লেখকৰ নিপুণ মন লাগে"।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:লেখিকা
শ্ৰেণী:নাৰীবাদী লেখক
শ্ৰেণী:নাৰীবাদী
আভুকানা বুদ্ধ মূৰ্তি

আভুকানা বুদ্ধ মূৰ্তি উত্তৰ মধ্য শ্ৰীলংকাৰ কেকিৰাৱাৰ ওচৰত প্ৰতিষ্ঠিত হৈছে। ১৪ মিটাৰ (৪৬ ফুট)তকৈ অধিক উচ্চতাৰ এই প্ৰতিমূৰ্তিটোত বুদ্ধই “অভয় মুদ্ৰা’’ৰ দৰেই আশ্বাস দিবলৈ হাত তুলি থকা ভংগীত নিৰ্মাণ কৰা হৈছে। শ্ৰীলংকাত নিৰ্মিত আৰু বুদ্ধৰ থিয় হৈ থকা মূৰ্তিৰ অন্যতম উত্তম উদাহৰণ হৈছে আভুকানা মূৰ্তি। বৰ্তমান ই পৰ্যটকৰ বাবে এক জনপ্ৰিয় আকৰ্ষণৰ কেন্দ্ৰবিন্দু৷

অৱস্থান আৰু ৰূপ

কেকিৰাৱাৰ ওচৰৰ আভুকানা (আউকানা বুলিও উচ্চাৰণ কৰা হয়) গাঁৱত অৱস্থিত হৈ আছে এই আভুকানা প্ৰতিমূৰ্তি। ইয়াৰ আকৃতি সামান্য ফোপোলা কৰি স্থাপন কৰা হৈছে আৰু পূব দিশলৈ মুখ কৰি কালা ৱেৱা জলাশয়ৰ ফালে চাই আছে। ইয়াক এটা ডাঙৰ গ্ৰেনাইটৰ শিলৰ মুখৰ পৰা খোদিত কৰা হৈছিল, কিন্তু ইয়াক শিলটোৰ পৰা সম্পূৰ্ণৰূপে পৃথক কৰা হোৱা নাই। মূৰ্তিটোৰ পিছফালে এটা সৰু শিলৰ ফিটা শিলটোত লগাই দিয়া হৈছে, যিয়ে ইয়াক শিলৰ সৈতে সংযোগ কৰি ৰাখিছে৷ প্ৰতিমূৰ্তিটোৰ আঁৰৰ শিলৰ মুখখন চাইক্ল’পিয়ান শিলৰ দৰে খোদিত কৰা হৈছে, যাতে ই দেখাত পাহাৰৰ ৰূপ পাব পাৰে। বুদ্ধ যিখন বেদীত থিয় হৈ আছে, সেই বেদীটো এটা পদুম ফুলৰ। কেৱল এই মূৰ্তিটোৰ উচ্চতা ১১.৮৪ মিটাৰ (৩৮ ফুট ১০ ইঞ্চি) আৰু বেদীৰ সৈতে আভুকানা মূৰ্তিটোৰ মুঠ উচ্চতা ১৪ মিটাৰ (৪৬ ফুট)তকৈও অধিক।.

এসময়ত মূৰ্তিটো এটা বৃহৎ প্ৰতিমূৰ্তি ঘৰ বা মন্দিৰৰ ভিতৰত স্থাপন কৰা হৈছিল, যাৰ তলৰ দেৱালৰ কিছু অংশ এতিয়াও আছে। গঠনটোৰ শিলৰ ভেটি আছিল আৰু ওপৰৰ অংশবোৰ ইটাৰে নিৰ্মিত আছিল। ইয়াৰ দীঘল ২৩ মিটাৰ (৭৪ ফুট) আৰু বহল ১৯ মিটাৰ (৬৩ ফুট) আছিল।

বৈশিষ্ট

আভুকানা বুদ্ধ মূৰ্তিক প্ৰাচীন শ্ৰীলংকাৰ থিয় হৈ থকা বুদ্ধৰ মূৰ্তিৰ অন্যতম উত্তম উদাহৰণ হিচাপে গণ্য কৰা হয়।

সময়

আভুকানা বুদ্ধ মূৰ্তিটো ৫ম শতিকাত নিৰ্মাণ কৰা বুলি বহুলভাৱে বিশ্বাস কৰা হয় যদিওএই ক্ষেত্ৰত হেৰী চাৰ্লছ পাৰ্ভিছ বেল, আনন্দ কুমাৰস্বামী আৰু সেনৰাথ পৰনাভিথান আদিৰ সময়ৰ পৰা কেইবাটাও মতামত প্ৰকাশ কৰা হৈছে।. প্ৰমাণৰ বিস্তৃত পৰ্যালোচনা, আৰু ভাস্কৰ্য্যৰ শৈলীৰ নিবিড় মূল্যায়ন কৰি ডিৰাণ কে ডোহানিয়ানে কৰিছিল, যিয়ে শ্ৰীলংকাৰ অন্যান্য ঠাইৰ বুদ্ধ আৰু অমৰাৱতী বিদ্যালয়ৰ বাবে সৃষ্টি কৰা বুদ্ধৰ সৈতে তুলনাৰ ভিত্তিত এই সিদ্ধান্তত উপনীত হোৱা যায় যে ঔকানা বুদ্ধৰ মূৰ্তি অন্তৰ্গত অষ্টম শতিকাৰ।

কিম্বদন্তি

এই মূৰ্তিটো প্ৰায়ে ধতুসেন ৰজাৰ নিৰ্দেশত নিৰ্মাণ কৰা বুলি কোৱা হয় যদিও আন এটা তত্ত্ব হ'ল যে এই প্ৰতিমূৰ্তি বৰানা নামৰ এজন ব্যক্তিয়ে নিৰ্মাণ কৰিছিল। ওচৰতে আভুকনা মূৰ্তিৰ সৈতে একেবাৰে মিল থকা আন এটা থিয় হৈ থকা বুদ্ধৰ মূৰ্তি ছাছেৰুৱাত আছে। কিংবদন্তি অনুসৰি এই প্ৰতিমূৰ্তি দুটা শিলৰ ভাস্কৰ্য্য শিল্পৰ গুৰু আৰু এজন শিষ্যৰ মাজত হোৱা প্ৰতিযোগিতাৰ ফল। কাহিনী অনুসৰি গুৰুৱে আভুকানা মূৰ্তিটো নিৰ্মাণ কৰিছিল, আনহাতে ছাত্ৰজনে ছাছেৰুৱাত আনটো মূৰ্তি নিৰ্মাণ কৰিছিল। প্ৰথমে তেওঁৰ মূৰ্তিটো সম্পূৰ্ণ কৰাজনে ঘণ্টা বজাই আনজনক অৱগত কৰিব লাগিছিল। গুৰুৱে প্ৰথমে নিজৰ প্ৰতিমূৰ্তি সম্পূৰ্ণ কৰিবলৈ সক্ষম হয় আৰু প্ৰতিযোগিতাত জয়ী হয়। ইয়াৰ বাবেই ছাছেৰুৱা প্ৰতিমূৰ্তি আধৰুৱা হৈ আছে বুলি কোৱা হয়। আভুকানা মূৰ্তিটোক দুয়োটাতকৈ ভাল বুলি গণ্য কৰা হয় আৰু ইহঁতৰ মাজত থকা সাদৃশ্যৰ বাবে ইতিহাসবিদসকলে কাহিনীটো সঁচা বুলি বিশ্বাস কৰে। কিন্তু সেয়া কেৱল এটা কিম্বদন্তি কাৰণ ছাছেৰুৱা মূৰ্তিটো আভুকানা বুদ্ধৰ প্ৰতিমূৰ্তিৰ প্ৰায় চাৰিশ বছৰ আগতে নিৰ্মাণ কৰা হৈছিল। ৰেছৱেহেৰা ৰাজমাহা বিহাৰ হৈছে ৰজা দেৱানম্পিয়াতিছাই (খ্ৰীষ্টপূৰ্ব ৩০৭-২৬৭) নিৰ্মাণ কৰা এটা প্ৰাচীন মন্দিৰ।

তথ্য সূত্ৰ

শ্ৰেণী:ঐতিহাসিক কীৰ্তিচিহ্ন
শ্ৰেণী:শ্ৰীলংকা
শ্ৰেণী:বৌদ্ধ ধৰ্ম
ঠাকুৰ অনুকূলচন্দ্ৰ

শ্ৰীশ্ৰীঠাকুৰ অনুকূলচন্দ্ৰ (১৪ ছেপ্টেম্বৰ, ১৮৮৮ - ২৬ জানুৱাৰী, ১৯৬৯) ভাৰতৰ এগৰাকী ধৰ্ম সংস্কাৰক। তেওঁ সৎসঙ্গ নামৰ এটি সংগঠনৰ প্ৰৱৰ্তক। মূলতঃ স্বাৱলম্বন তথা পৰনিৰ্ভৰশীলতা ত্যাগৰ দীক্ষাই অনুকূলচন্দ্ৰৰ সৎসঙ্গ আশ্ৰমৰ আদৰ্শ।

উদ্ধৃতি

জগতত মানুহে যিমান দুখ পায় তাৰ অধিকাংশই কামিনী-কাঞ্চনত আসক্তিৰ পৰা আহে, সেই দুটাৰ পৰা যিমানে আঁতৰি থকা যায় সিমানেই মঙ্গল।
আগুৱাই যোৱা, কিন্তু জুখি চাবলৈ নাযাবা কিমান দূৰ আগুৱালা; তেনেহ’লে আকৌ পিছুৱাই পৰিবা।
প্ৰেম ভক্তিৰেই ক্ৰমোন্নতি। ভক্তিৰ গাঢ়ত্বই প্ৰেম। অহঙ্কাৰ য’ত যিমান পাতল, ভক্তিৰ স্থান তাত সিমান বেছি।
যি সাধনা কৰিলে হৃদয়ত প্ৰেম আহে, তাকেই কৰা, আৰু য'ত ক্ৰূৰতা, কঠোৰতা, হিংসা আহে, সেয়া আপাততঃ লাভজনক হ'লেও তাৰ ওচৰলৈ নাযাবা।
যিজন কোৱাত কম কামত বেছি, তেৱেঁই প্ৰথম শ্ৰেণীৰ কৰ্ম্মী; যিজনে যেনেকৈ কয় তেনেকৈ কৰে, তেওঁ মধ্যম শ্ৰেণীৰ কৰ্ম্মী; যিজনে কয় বেছি, কামত কম, তেওঁ তৃতীয় শ্ৰেণীৰ কৰ্ম্মী; আৰু যিজনৰ ক'বলৈও আলস্য, কৰিবলৈও আলস্য সেইজনেই অধম।

উৎস

শ্ৰেণী:ধৰ্ম প্ৰচাৰক
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
প্ৰেৰণা গাৰ্লছ স্কুল

প্ৰেৰণা গাৰ্লছ স্কুল (প্ৰেৰণা ছোৱালী বিদ্যালয়) হৈছে ভাৰতৰ উত্তৰ প্ৰদেশৰ লক্ষ্ণৌৰ অসুবিধাগ্ৰস্ত ছোৱালীৰ বাবে এখন ব্যক্তিগত, কম খৰচী, কে-১২ বিদ্যালয়। বিদ্যালয়খনে ছোৱালীৰ শিক্ষাৰ ওপৰত ইয়াৰ প্ৰভাৱৰ বাবে স্বীকৃতি লাভ কৰিছে, আৰু ইয়াক ওবামা ফাউণ্ডেশ্যনৰ গাৰ্লছ অপাৰ্চনিটি এলায়েন্সৰ সৈতে জড়িত এমি বঁটা বিজয়ী তথ্যচিত্ৰত অভিনয় কৰা হৈছিল। ২০০৩ চনত শিক্ষাবিদ আৰু মহিলা অধিকাৰ কৰ্মী উৰ্বশী সাহনীয়ে প্ৰতিষ্ঠা কৰা এই বিদ্যালয়খনত বৰ্তমানৰ ১০০০ৰো অধিক ছাত্ৰ-ছাত্ৰী আছে আৰু ৫,০০০ৰো অধিক ছোৱালীক সেৱা আগবঢ়াইছে।

ইতিহাস

প্ৰেৰণা গাৰ্লছ স্কুল ২০০৩ চনত উৰ্বশী সাহনীৰ দ্বাৰা ৩০ গৰাকী ছাত্ৰী লৈ আৰম্ভ কৰা হৈছিল। বিদ্যালয়খন সকলোৰে বাবে সুলভ কৰি তুলিবলৈ মাহিলি মাত্ৰ ১০ টকা মাচুল নিৰ্ধাৰণ কৰা হৈছিল। লক্ষ্ণৌৰ আৰ্থিকভাৱে বঞ্চিত পটভূমিৰ ছোৱালী, বিশেষকৈ আশে-পাশে থকা বস্তি আৰু সম্প্ৰদায়ৰ যিসকলে প্ৰায়ে ঘৰুৱা সহায়ক হিচাপে কাম কৰিছিল, তেওঁলোকৰ শৈক্ষিক প্ৰয়োজনীয়তা পূৰণৰ বাবে সাহনীয়ে প্ৰতিষ্ঠা কৰা অলাভজনক সংস্থা ষ্টাডি হল এডুকেশ্যনেল ফাউণ্ডেশ্যন (SHEF)ৰ ছাঁত ইয়াক সৃষ্টি কৰা হৈছিল।

প্ৰেৰণা গাৰ্লছ স্কুলে ছাত্ৰ-ছাত্ৰীসকলক লিংগভিত্তিক ক্ষমতাৰ গাঁথনিৰ বিষয়ে সচেতন কৰি তোলা, প্ৰতিষ্ঠিত পৰম্পৰা আৰু সামাজিক নীতি-নিয়মৰ বিষয়ে প্ৰশ্ন উত্থাপন কৰা, আত্মসন্মান আৰু আকাংক্ষা কৰাৰ ক্ষমতা গঢ়ি তোলাৰ বাবে ‘ক্ৰিটিকেল ফেমিনিষ্ট পেডাগজি’ গ্ৰহণ কৰাৰ বাবে পৰিচিত। পাঠ্যক্ৰম প্ৰসংগভিত্তিক আৰু ছোৱালীৰ জীৱনৰ লগত প্ৰাসংগিক হ'ব পৰাকৈ ৰচনা কৰা হৈছে। বৰ্তমান বিদ্যালয়খনত ১০০০ৰো অধিক ছাত্ৰ-ছাত্ৰীৰ নামভৰ্তি আছে। এই ৪৯ মিনিটীয়া তথ্যচিত্ৰখন ইউটিউব অৰিজিনেলৰ বাবে নিৰ্মাণ কৰা হৈছিল আৰু ওবামা ফাউণ্ডেশ্যনৰ ছোৱালীৰ সুযোগ মিত্ৰতাৰ সহায়ত প্ৰযোজনা কৰা হয়। তথ্যচিত্ৰখন ২০২১ চনত অসাধাৰণ দিনৰ অকল্পনীয় বিশেষ শ্ৰেণীত এমি বঁটা লাভ কৰে।

দ্য আটলাণ্টিকৰ তথ্য অনুসৰি বিদ্যালয়খনে ২০১৭ চনলৈকে “দৰিদ্ৰ পটভূমিৰ ৫,০০০তকৈ অধিক ছোৱালীক শিক্ষা প্ৰদান কৰিছে।”

আৰু চাওক

ভাৰতৰ শিক্ষা
নাৰীবাদ

অধিক পঢ়ক

তথ্যসূত্ৰ

শ্ৰেণী:নাৰীবাদ
শ্ৰেণী:ভাৰতৰ শিক্ষা
শ্ৰেণী:ভাৰতৰ শৈক্ষিক প্ৰতিষ্ঠান
শ্ৰেণী:উত্তৰ প্ৰদেশ
অপেনহাইমাৰ (চলচ্চিত্ৰ)

অপেনহাইমাৰ হৈছে ২০২৩ চনৰ এখন জীৱনীমূলক থ্ৰিলাৰ চলচ্চিত্ৰ। যি ক্ৰিষ্টোফাৰ ন'লানে ৰচনা আৰু পৰিচালনা কৰিছে। এই চলচ্চিত্ৰখন ২০০৫ চনৰ কাই বাৰ্ড আৰু মাৰ্টিন জে শ্বাৰউইনৰ দ্বাৰা ৰচিত জীৱনীমূলক গ্ৰন্থ “আমেৰিকান প্ৰমিথিউছ”ৰ আধাৰত নিৰ্মিত। ছবিখনত আমেৰিকাৰ তাত্ত্বিক পদাৰ্থবিজ্ঞানী জে ৰবাৰ্ট অপেনহাইমাৰৰ জীৱনী আৰু কৰ্মৰাজিৰ বৰ্ণনা কৰা হৈছে। কাহিনীটোত অপেনহাইমাৰৰ প্ৰাৰম্ভিক অধ্যয়ন, দ্বিতীয় বিশ্বযুদ্ধৰ সময়ত মানহাটান প্ৰজেক্টৰ পৰিচালনা আৰু ১৯৫৪ চনৰ নিৰাপত্তাৰক্ষীৰ শুনানিৰ বাবে তেওঁৰ পতনৰ ওপৰত গুৰুত্ব আৰোপ কৰা হৈছে।

দীৰ্ঘদিনীয়া বিতৰক ৱাৰ্নাৰ ব্ৰাদাৰ্ছ পিকচাৰ্ছৰ সৈতে ন'লানৰ সংঘাতৰ পিছত ইউনিভাৰ্চেল পিকচাৰ্ছে ন'লানৰ চিত্ৰনাট্যৰ বাবে নিবিদা যুদ্ধত জয়লাভ কৰাৰ পিছত ২০২১ চনৰ ছেপ্টেম্বৰ মাহত ছবিখন ঘোষণা কৰা হৈছিল। পিছৰ মাহত মাৰ্ফীয়ে প্ৰথম সদস্য হিচাপে চুক্তিবদ্ধ হয় আৰু বাকী অভিনেতাসকলে ২০২১ চনৰ নৱেম্বৰৰ পৰা ২০২২ চনৰ এপ্ৰিল মাহৰ ভিতৰত যোগদান কৰে। ২০২২ চনৰ জানুৱাৰী মাহৰ ভিতৰত প্ৰি-প্ৰডাকচন আৰম্ভ হয়, ফেব্ৰুৱাৰীৰ পৰা মে'লৈকে চিত্ৰগ্ৰহণ কৰা হয়। অপেনহাইমাৰৰ চিত্ৰগ্ৰহণ কৰা হৈছিল আইমেক্স ৬৫ মিলিমিটাৰ আৰু ৬৫ মিলিমিটাৰ বৃহৎ ফৰ্মেটৰ ফিল্মৰ সংমিশ্ৰণত। ইতিহাসত প্ৰথমবাৰৰ বাবে আইমেক্সৰ ক’লা-বগা ছেকচনসমূহ ফিল্ম ফটোগ্ৰাফী হিচাপে ব্যৱহাৰ কৰা হৈছে। ইনছমনিয়া (২০০২)ৰ পিছত এইখন নোলানৰ প্ৰথমখন ছবি যিয়ে আৰ ৰেটিং লাভ কৰে। পূৰ্বৰ ছবিসমূহৰ দৰেই ন'লানে অপেনহাইমাৰত বিস্তৃত ব্যৱহাৰিক প্ৰভাৱ আৰু কম্পিউটাৰৰ দ্বাৰা নিৰ্মিত ন্যূনতম চিত্ৰকল্প ব্যৱহাৰ কৰিছে।

২০২৩ চনৰ ১১ জুলাইত পেৰিছৰ লে গ্ৰেণ্ড ৰেক্সত প্ৰিমিয়াৰ হোৱা অপেনহাইমাৰক ইউনিভাৰ্চেল পিকচাৰ্ছে ২০২৩ চনৰ ২১ জুলাইত আমেৰিকা আৰু যুক্তৰাজ্যত থিয়েটাৰত মুক্তি দিয়ে। ৱাৰ্নাৰ ব্ৰাদাৰ্ছৰ বাৰ্বিৰ সৈতে ইয়াৰ একেলগে মুক্তি পোৱাৰ ফলত ছ'চিয়েল মিডিয়াত "বাৰ্বেনহাইমাৰ" পৰিঘটনাৰ সৃষ্টি হয়, যিয়ে দৰ্শকক দুয়োখন ছবিকে দুটা বৈশিষ্ট্য হিচাপে চাবলৈ উৎসাহিত কৰে। ১০ কোটি ডলাৰৰ প্ৰডাকচন বাজেটত বিশ্বজুৰি ৪৪৫ মিলিয়ন ডলাৰৰ ওপৰত উপাৰ্জন কৰা ছবিখনে সমালোচকৰ প্ৰশংসা লাভ কৰিছে। বিশেষকৈ ইয়াৰ অভিনেতা-অভিনেত্ৰী, চিত্ৰনাট্য আৰু ভিজুৱেলৰ বাবে ছবিখনে প্ৰশংসা লাভ কৰিছে।

তথ্যউৎস

শ্ৰেণী:ইংৰাজী চলচ্চিত্ৰ
দ্য ডেথ এণ্ড আফটাৰ লাইফ অৱ মহাত্মা গান্ধী

দ্য ডেথ এণ্ড আফটাৰ লাইফ অৱ মহাত্মা গান্ধী হ'ল ভাৰতীয় লেখক মকৰণ্ড পাৰাঞ্জপেই লিখা আৰু পেঙ্গুইন ৰেণ্ডম হাউচে প্ৰকাশ কৰা এখন বাস্তৱভিত্তিক কিতাপ। গান্ধীৰ হত্যাকাণ্ডক লৈ হোৱা বিশ্লেষণ আৰু হত্যাকাণ্ডৰ পিছৰ পৰিস্থিতিৰ ওপৰত ভিত্তি কৰি কিতাপখন লিখা হৈছে।

প্ৰকাশন

কিতাপখন লিখক তথা অধ্যাপক মকৰণ্ড পাৰাঞ্জপেই লিখিছে আৰু এইখন প্ৰকাশ কৰিছে পেঙ্গুইন ৰেণ্ডম হাউচ, ভাৰতে। কিতাপখনত ৩৩১টা পৃষ্ঠা আছে। চুৰুদৰ মতে, মহাত্মাৰ নিধনৰ লগত জড়িত সকলো স্মৃতি আৰু মহাত্মাৰ হৈ আমাৰ প্ৰতিনিধিত্ব পাৰাঞ্জপেই তন্নতন্নকৈ পৰীক্ষা কৰাৰ ইচ্ছা ৰাখিছে।

ফ্ৰী প্ৰেছ জাৰ্নালৰ সাংবাদিকে লিখিছে, নিধনক পুনৰ নিৰ্মাণ কৰিবলৈ লিখকে আগতে নেদেখা ঐতিহাসিক তথ্যৰ ব্যৱহাৰ কৰিছে।

তথ্য সংগ্ৰহ

শ্ৰেণী:ইংৰাজী গ্ৰন্থ
হৰমুজৰ যুদ্ধ

হৰমুজ যুদ্ধ বা পাৰস্যৰ উপসাগৰৰ যুদ্ধ হৈছে ১৬২৫ চনৰ ১১–১২ ফেব্ৰুৱাৰীত সংঘটিত হোৱা যুদ্ধ। "সম্ভৱতঃ পাৰস্য উপসাগৰত হোৱা আটাইতকৈ ডাঙৰ নৌসেনাৰ যুদ্ধ।" এই যুদ্ধত পৰ্তুগীজ বাহিনীৰ বিৰুদ্ধে ডাচ ইষ্ট ইণ্ডিয়া কোম্পানী (VOC) আৰু ইংৰাজ ইষ্ট ইণ্ডিয়া কোম্পানী (EIC)ৰ সংযুক্তভাৱে পৰ্তুগীজৰ বিৰুদ্ধে থিয় দিছিল। যদিও যুদ্ধখন নিৰ্ণায়ক নাছিল, তথাপি ইয়াৰ ফলত উপসাগৰীয় অঞ্চলত পৰ্তুগীজৰ প্ৰভাৱৰ অন্ত পৰিছিল।

১৬২৪ চনৰ ছেপ্টেম্বৰ মাহত এংলো-ডাচ বহৰে নুনো আলভাৰেছ বটেলহোৰ নেতৃত্বত পৰ্তুগীজ বহৰ গোৱাত উপস্থিত হোৱা বুলি চোৰাংচোৱাগিৰি লাভ কৰে। এই সংযুক্ত বহৰ ভাৰতৰ চুৰাটৰপৰা যাত্ৰা কৰি ১৬২৫ চনৰ জানুৱাৰী মাহত হৰমুজ জলদ্বীপত উপস্থিত হয়; ফলত ১০ ফেব্ৰুৱাৰীত বটেলহো তাত উপস্থিত হোৱাৰ মাত্ৰ কেইসপ্তাহমান আগতে আন্দ্ৰাডাই ঘেৰাও উঠাই ল’বলৈ বাধ্য হয়। পৰ্তুগীজ বহৰত বটেলহোৰ আঠখন গেলিয়ন আৰু আন্দ্ৰাডাৰ অধীনত নাও চলোৱা গেলিৰ এটা বহৰ আছিল। এংলো-ডাচ বহৰত আঠখন ডাঙৰ আৰু দুখন সৰু জাহাজ আছিল।

মিত্ৰ দেশ

ইংলেণ্ড
ঈগল – ১ জন নিহত
ৰয়েল জেমছ – ১৩ জন নিহত
জোনাছ – ১১ জন নিহত
ষ্টাৰ – ৭ জন নিহত
নেদাৰলেণ্ড
দক্ষিণ হলেণ্ড
বেণ্টাম
মৌড অৱ ডৰ্ট
Weasope

যুদ্ধ

১১ ফেব্ৰুৱাৰীৰ বটেলহ’ই গুলীচালনা কৰে। ইয়াৰ পিছত যি হ'ল সেয়া হ'ল "সেই সময়ত এছিয়াৰ জলসীমাত হোৱা অন্যতম বৃহৎ নৌসেনা যুদ্ধ।" এজন পৰ্তুগীজ পৰ্যবেক্ষকৰ মতে, গোলাবৰ্ষণৰ শব্দটো নৰকৰ দুৱাৰ খোলাৰ দৰে শুনা গৈছিল আৰু পাৰত থকা পাৰস্যৰ সৈন্যসকল স্তম্ভিত হৈ পৰিছিল। ব্ৰিটিছ সেনাপতি জন ৱেডেলৰ মতে, বাণ্ডাৰ আব্বাছৰ পাৰ্চী গৱৰ্ণৰ আৰু চহৰখনত থকা ব্ৰিটিছ প্ৰতিনিধিয়ে নিজৰ ছাদৰপৰাই যুদ্ধখন চাইছিল। তেওঁৰ অনুমান অনুসৰি দুদিনীয়া যুদ্ধত ১৬ হাজাৰৰপৰা ১৭ হাজাৰ ৰাউণ্ড গুলীচালনা কৰা হৈছিল, তাৰ পিছত দুয়োটা বহৰ পিছুৱাই গৈছিল। যদিও বহু জাহাজৰ যথেষ্ট ক্ষতিসাধন হৈছিল, সকলো জাহাজ ওপঙি থাকিল।

যুদ্ধৰ সময়ত ইংৰাজ আৰু ডাচসকলে তিনিটা পাৰ্চী দুৰ্গৰ সহায় লাভ কৰিছিল, য'ত তেওঁলোকৰ প্ৰয়োজনীয় সকলো যোগান ধৰা হৈছিল।" আনহাতে পৰ্তুগীজসকলে নিজৰ লোকচান মেৰামতিৰ বাবে নিশাটো কষ্ট কৰি কটালে।

পাছত

যুদ্ধৰ পিছত পাৰস্য আৰু পৰ্তুগালে এখন চুক্তি স্বাক্ষৰ কৰে যিখন আচলতে যুদ্ধবিৰতি আছিল আৰু এই চুক্তিয়ে উপসাগৰীয় অঞ্চলত তেওঁলোকৰ বাণিজ্য নিয়ন্ত্ৰণ কৰিছিল। সাধাৰণতে বিশ্বাস কৰা হয় যে এই সন্ধিখন ১৬২৫ চনত স্বাক্ষৰিত হৈছিল, কিন্তু বাকী থকা গ্ৰন্থখনৰ তাৰিখ নাই আৰু ই হয়তো ১৬৩০ চনৰ শেষৰফালে স্বাক্ষৰিত হৈছিল। পৰ্তুগীজ জাহাজসমূহে আৰব বন্দৰৰ পৰিৱৰ্তে তাত ব্যৱসায় কৰিবলৈ বাধ্য হৈছিল আৰু পৰ্তুগালে শুল্ক ৰাজহৰ আধা লাভ কৰিব। পৰ্তুগীজসকলে বাণ্ডাৰ কং বাছি লৈছিল। এই সন্ধিত কোনোপক্ষই কোনো ধৰণৰ ভূ-খণ্ড অৰ্পণ কৰাটো জড়িত নাছিল।

যদিও যুদ্ধৰ ফলাফল নিৰ্ণায়ক নাছিল, পৰ্তুগীজসকলে কৌশলগত জয় লাভ কৰিছিল, মনোবল উচ্চ পৰ্যায়লৈ বৃদ্ধি পাইছিল, পুৰণি প্ৰতিপত্তিৰ বহুখিনি পুনৰ লাভ কৰিছিল আৰু শেষত, যুদ্ধৰ পিছত পৰ্তুগীজসকলে সাগৰত সাময়িকভাৱে আধিপত্য বিস্তাৰ কৰিছিল।

তথ্যৰ উৎস

বাহ্যিক সংযোগ

Dutch and Portuguese colonial legacy throughout Africa and Asia
Wars Directory
Naval Battles of Portugal (Portuguese)
Portuguese Armada's history of naval battles (Portuguese)

শ্ৰেণী:ইৰান